《挽史教授子正》
宋代·度正

独抱遗经手不停，振衣艺苑自雷霆。
文如曾子反居亚，才过高雷又短龄。
共叹麒麟封白壤，喜看鸿雁在青冥。
慈颜莫作虚空想，西简先生千字铭。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。